Qorxunc İvan (ağ ayı)

Qorxunc İvan (;  1948 və ya 1949) – 1950 və 1960-cı illərdə Kaliforniyanın Los-Anceles şəhərində yerləşən Qriffit Park Zooparkında saxlanılmış 410 kiloqramlıq ağ ayı. O, saxlanıldığı müddət ərzində üç ağ ayını öldürmüş və 1966-cı ildə Los-Anceles Zooparkına köçürülmüşdür.

 Həyatı 
İvan 1948 və ya 1949-cu ildə doğulmuşdur. 1951-ci ildə etibarən Kaliforniyanın Los-Anceles şəhərində yerləşən Qriffit Park Zooparkında yaşamağa başlamışdır. İvan 1950 və 1960-cı illərdə bu zooparkda yaşamışdır. Onun çəkisi 410 kiloqram idi.

 Qətlləri 
1961-ci ilin sentyabrında İvan bir həftə içərisində iki ağ ayını öldürmüşdür. İvanın ilk qurbanı Betti Dyulayn adlı dişi ağ ayı idi. O, Bettini 1 sentyabr 1961-ci ildə parçalamışdır. Betti İvanın dişlərinin birinin kəllə sümüyünü dəlməsi səbəbilə ölmüşdür. İvanın ikinci qurbanı ondan kiçik olan Bourneven adlı erkək ağ ayı olmuşdur. Bourneven zooparka gələn uşaqlar arasında populyar ağ ayı idi və adı Skandivaniya dillərinin birində "uşaqların dostu" mənasına gəlirdi. O və İvan 8 sentyabr 1961-ci ildə döyüşməyə başlamışdır. Döyüş 80 dəqiqə davam etmiş, bu zaman zoopark işçiləri onları yanğın şlanqları ilə ayırmağa çalışmışdırlar. İvana bir neçə sakitləşdirici iynənin vurulmasından sonra ayılar arasındakı döyüş bitmişdir. Polislər də gözyaşardıcı qumbaralarla hazır vəziyyətdə dayanmışdılar.

Bu hadisələrdən sonra İvan ölümə məhkum edilsə də, zoopark işçiləri onun "sadəcə instiktləri ilə hərəkət etdiyini" və "öldürülmək üçün çox dəyərli olduğunu" əsas gətirərək İvanı öldürməkdən imtina etmişdirlər. Digər ağ ayılara zərər yetirməməsi üçün İvanın təcrid olunmuş yerə köçürüləcəyi açıqlanmışdır.

İvanın üçüncü qətli 1963-cü ilin aprelində baş vermişdir. 11 illik yoldaşı olmuş Lena adlı ağ ayı onunla cütləşməkdən imtina etmiş və İvan onu parçalamışdır. 90 dəqiqə davam edən döyüş zoopark işçilərinin gözlərinin önündə baş versə də, onlar döyüşü dayandıra bilməmişdirlər. Həmin vaxt İvanın çəkisi 390 kiloqram, Lenanın çəkisi 230 kiloqram təşkil edirdi. İvan və Lenanın dörd balası var idi və İvanın əvvəlki iki qətlinin qısqanclıq səbəbilə baş verdiyi güman olunur.

 Sonrakı həyatı 
İvan 1966-cı ildə Los-Anceles Zooparkına köçürülmüşdür.

 İstinadlar 

Kateqoriya:Məşhur ayılar
Kateqoriya:Ağ ayılar
Kateqoriya:Zooparkda saxlanılan məşhur heyvanlar